ג'ון האנה

ג'ון דייוויד האנה (באנגלית: John David Hannah; נולד ב-23 באפריל 1962) הוא שחקן קולנוע, טלוויזיה ותיאטרון סקוטי, הידוע בעיקר בזכות תפקידיו בסרטים "ארבע חתונות ולוויה אחת" (עליו קיבל מועמדות לפרס באפט"א לשחקן משנה), "דלתות מסתובבות", סדרת סרטי "המומיה" של סטיבן סומרס, וכדמותו של קווינטוס לנטולוס בטיאטוס בסרט "ספרטקוס: דם וחול".

ביוגרפיה
האנה נולד במזרח קילברייד, סקוטלנד, לסוזן וג'ון האנה, ולו שתי אחיות בוגרות. אמו סוזן עבדה כמנקה ברשת חנויות הבגדים מרקס אנד ספנסר ואביו ג'ון כיוצר כלים.
בתקופת לימודי התיכון, הוא השתתף במועדון התיאטרון המקומי. בעצת חבר ללימודים, הוא השלים התמחות באלקטרוניקה ולמד באקדמיה המלכותית הסקוטית למוזיקה ולדרמה.

 קריירה 
לאחר סיום הלימודים, הוא השתתף במספר הפקות טלוויזיה, קולנוע ותיאטרון. הופעתו הראשונה בקולנוע הייתה ב-1987 בסרט "ברונד". בשנת 1994, הופיע לראשונה בתפקיד ראשי בסרט "ארבע חתונות ולוויה אחת" לצד יו גרנט, אנדי מקדואל, קריסטין סקוט-תומאס ורואן אטקינסון.
בין השנים 1995–1998, הוא שיחק את ד"ר מק'קאלום, פתולוג פותר תעלומות בסדרת הטלוויזיה הבריטית "מק'קאלום".
בשנת 1996, הוא גילם את דמותו של ניק, רוצח פסיכופת בסרט הטלוויזיה "אמת או חובה". ב-1998, שיחק בקומדיה הרומנטית "דלתות מסתובבות", לצד גווינת' פלטרו.
בשנת 1999 שיחק בסרטים "ההוריקן" ו"המומיה" ולאחר מכן גם בסרטי ההמשך ב-2001 ו-2008.

בשנת 2000, שיחק האנה בסרט "מהומה. ב-2001, האנה הופיע בתפקיד אורח בשני פרקים בסדרה "זהות בדויה", ב-2002, שיחק בקומדיות "לפני שתלך" ו"אני עם לוסי". בשנת 2003, שיחק בסרט הדרמה "אני מאשים" והתארח בסדרות: "פרייז'ר" ו"קרניבל". בשנת 2004, שיחק בסדרה "אמנזיה".

בשנת 2010 החל להשתתף בסדרת הדרמה ההיסטורית ספרטקוס: דם וחול ובמיני סדרת הספין אוף, "ספרטקוס: אלי הזירה".
בשנת 2016, הצטרף האנה לקאסט העונה השלישית של הסדרה "סוכני S.H.I.E.L.D." כדמות משנית בתפקיד המדען הולדן רדקליף. בעונה הרביעית דמותו קודמה וקיבלה תפקיד קבוע. באותה שנה, שיחק בסרט הטלוויזיה "חלום ליל קיץ".
ב-2017, שיחק את דמותו של ארתור בסרט "בן של אם אחרת". בשנת 2018, שיחק בסרט "נשוי בהפתעה" בכיכובה של אנה פריס. ב-2019, שיחק בסרט המלזי "גן ערפילי הערב" והתארח בשני פרקים בסדרה "בידיים טובות".

בשנת 2020 החל לשחק בסדרת הדרמה הרפואית "רופא ללא גבולות" בדמותו של ד"ר ג'ד בישופ. 

 חיים אישיים 
ב-20 בינואר 1996, נישא האנה לשחקנית ג'ואנה רות'. ב-11 בפברואר 2004, נולד לזוג תאומים. המשפחה מתגוררת בריצ'מונד, לונדון.

במשך שנים, האנה תמך ותרם למטרות צדקה שונות. לאחר משחקו כשוטר אפילפטי בסדרת הטלוויזיה הבריטית Out of the Blue, הוא הביע את תמיכתו בארגון האפילפטים בסקוטלנד. כמו כן, הוא שימש כדובר של 'אוקספם', אסופה של 15 ארגונים המציעים פתרונות לעוני ולחוסר צדק חברתי.

פילמוגרפיה
סרטי קולנוע וטלוויזיה, רשימה חלקית שנה סרט תפקיד 1994  ארבע חתונות ולוויה אחת  מת'יו 1995  Madagascar Skin  הארי The Innocent Sleep  ג'יימס 1997  So This Is Romance The Love Bug  סיימון מור השני מחיה המתים  דארקי לארץ' כנופיה משפחתית  ג'יימס 1998  דלתות מסתובבות  ג'יימס האמרטון 1999  ההוריקן  טרי סווינטון המומיה  ג'ונתן קרנהן The Intruder צ'ארלי 2000  מהומה  ויליאם וורדסוורת' קרקס של פושעים  ליאו 2001  המומיה חוזרת ג'ונתן קרנהן לפני שאת הולכת  מייק פנינגטון2002אני עם לוסי דאגד"ר ג'קיל ומר היידד"ר ג'קיל ומר הייד 2003  I Accuse  ד"ר ריצ'רד דריאן 2004  שכחה  מקנזי סטון 2007  הלגיון האחרון  נסטור שקיעת הלוזיטניה: טרור בים  פרופסור איאן הולבורן 2008  המומיה: שובו של קיסר הדרקון  ג'ונתן קרנהן2014קיץ של פינג פונג"מר נס"2015עצם בגרוןסאליבן2017בן של אם אחרתארתור פורסטר2018נשוי בהפתעהקוליןScorched Earth דוק2019הנסיכה איימיהמלך קארל (דיבוב)The Garden of Evening Mistsמגנוס2020Enemy Linesקולונל פרסטון2024מזל שנפגשנו (אנ')קית'איש הצללים (אנ')קולין מקרגורסדרות טלוויזיה, רשימה חלקית שנה תוכנית תפקידהערות 1995 - 1998  מק'קאלום  ד"ר איאן מק'קאלום 1995  Out of the Blue  פרנקי דינקל 2000-2001  ריבוס  המפקח ג'ון ריבוס 2001  זהות בדויה  מרטין שפרדהתסמונת המיאלודיספלסטית רוברט דלגטי 2003  פרייז'ר  אוורי מק'מאנוס קרניבל  סטאנגלר 2004  גברת מארפל  המפקח טום קמפבל 2006-2007  New Street Law  ג'ק רופר 2007-2008  דם קר  ג'ייק אוסבורן 2008  פוארו: פגישה עם המוות  ד"ר תיאודור ג'רארד 2011-2010 ספרטקוס  קווינטוס לנטולוס בטיאטוס2013אלמנטרירייס 2017-2016סוכני שילד פרופ' הולדן רדקליף2017סוכנות הבילוש של דירק ג'נטליהקוסם2019בידיים טובותד"ר ארצ'י ווטסון2019הקורבןסטיבן גרובר2020–2022, 2024רופא ללא גבולותד"ר ג'ד בישופתפקיד ראשי (עונות 2-1)
תפקיד אורח (עונה 4); 27 פרקם2023מראה שחורהריצ'רד קינגפרק: "Loch Henry"האחרונים מבינינוד"ר ניומןפרק: "When You're Lost in the Darkness"2024דקמרון (אנ')אדוארדופרק: "The Beautiful, Not-Infected Countryside"

קישורים חיצוניים



קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1962